**SHАRTNOMА № \_\_\_\_\_\_**

Joriy taʼmirlash ishlarini amalga oshirish yuzasidan

2022-yil \_\_\_\_ -avgust Farg‘ona shahri

Ushbu shartnoma bir tomondan **Farg‘ona shahar Xalq taʼlimi bo‘limi** nomidan bo‘lim mudiri **G.А.Xalilova** vakilligida kelgusida “Buyurtmachi” va ikkinchi tomondan **"\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" \_\_\_\_\_\_** nomidan rahbar **\_\_\_\_\_\_\_\_\_** vakilligida kelgusida “Pudratchi” o‘rtasida har ikki tomonning amaldagi “Nizom”lari va O‘zbekiston Respublikasining Fuqarolik kodeksi va “Xo‘jalik yurituvchi sub’yektlar faoliyatining shartnomaviy-huquqiy bazasi to‘g‘risida”gi Qonuniga, shuningdek, boshqa amaldagi qonun hujjatlariga muvofiq quyidagi mazmunda tuzdilar:

**1. Shаrtnomа predmeti.**

1.1. “Pudratchi” mazkur shartnoma shartlariga asosan Farg‘ona shahar Xalq ta’limi tasarrufidagi 4-umumiy o‘rta ta’lim maktab binosini joriy taʼmirlashni loyiha-smeta hujjatlarida nazarda tutilgan tartibda bajarish majburiyatini oladi, “Buyurtmachi” esa bajarilgan ishlarni belgilangan tartibda qabul qilib oladi.

**2. Shаrtnomа bаhosi.**

2.1. Mazkur shartnoma boʼyicha “Pudratchi” tomonidan bajariladigan taʼmirlash ishlari qiymati loyiha smeta hamda ekspertiza hujjatlariga asosan barcha soliqlar, yig‘imlar, ajratmalar, QQSni hisobga olgan holda jami **\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘mni tashkil etadi.

2.2. Zaruriy asoslar mavjud bo‘lganda “Buyurtmachi” va “Pudratchi”ning kelishuviga asosan mazkur

shartnomaga qo‘shimcha bitim rasmiylashtirilishi mumkin.

**3. Hisob-kitob qilish tаrtibi.**

3.1. “Pudratchi” tomonidan taʼmirlash ishlari to‘liq bajarilgandan so‘ng, o‘zaro solishtiruv dalolatnomalariga asosan, bajarilgan ishlar qiymati uchun “Buyurtmachi” pul o‘tkazish yo‘li bilan to‘lovni amalga oshiradi.

3.2. “Buyurtmachi” oldindan shartnoma umumiy summasini 30 foiz miqdorida **\_\_\_\_\_\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘m avans to‘lovini “Pudratchi” hisob raqamiga o‘tkazib beradi. Keyingi hisob-kitoblar haqiqatda bajarilgan ishlar hajmiga qarab, avans mablag‘larini chegirgan holda amalga oshiriladi.

**4. Ishlаrni bаjаrish tаrtibi vа muddаtlаri.**

4.1. “Buyurtmachi” tomonidan oldindan to‘lov amalga oshirilgan kundan boshlab \_\_\_\_\_ kun muddat ichida“Pudratchi” tomonidan taʼmirlash ishlari yakunlanishi shart.

4.2. “Pudratchi” bajariladigan ishlarni loyiha-smeta hujjatlari hamda amaldagi qurilish qoidalari va meʼyorlari talablariga muvofiq bo‘lishini va sifatli bajarilishini taʼminlaydi.

4.3. “Pudratchi” ishlarning bajarilishini texnika xavfsizligi, mehnat muhofazasi va yong‘in xavfsizligi talablariga rioya qilgan holda amalga oshiradi.

**5. Tomonlаrning huquq vа mаjburiyatlаri.**

5.1. “Pudratchi” mazkur shartnomada nazarda tutilgan taʼmirlash ishlarini loyiha-smeta hujjatlariga asosan to‘liq hajmda va belgilangan muddatlarda bajarish majburiyatini oladi. Loyiha-smeta hujjatlariga mos kelmagan ishlar “Buyurtmachi” tomonidan qabul qilinmaydi va shartnoma shartlari bajarilmaganligi uchun “Pudratchi”ga shartnoma shartida kelishib olingan pul mablag‘lari o‘tkazib berilmaydi.

5.2. “Buyurtmachi” taʼmirlash ishlari jarayonida bajarilayotgan ishlarni loyiha-smeta hujjatlariga mosligini va sifatini nazorat qilib boradi, hamda “Pudratchi”dan loyiha-smeta hujjatlariga mos ravishda qurilish ishlarini olib borishni talab qilishga haqli.

5.3. “Buyurtmachi” tomonidan “Pudratchi”ga taʼmirlash ishlarini bajarishi uchun zaruriy sharoitlarni yaratib beradi va bajarilgan ishlar bo‘yicha tuzilgan Shakl-2 dalolatnomalarini qabul qilib oladi.

5.4. “Buyurtmachi” tomonidan tuzilgan dalolatnoma (qurilish ishlarini belgilagan talablarga mosligini tekshirish dalolatnomasi) asosida bajarilgan ishlarda kamchilik va nuqsonlar aniqlangan taqdirda, “Buyurtmachi” tomonidan alohida dalolatnoma rasmiylashtiriladi va 3 kun muddat ichida “Pudratchi”ga xabar yuboriladi.

“Pudratchi” tomonidan ushbu aniqlangan kamchilik va nuqsonlar o‘z mablag‘i va o‘z kuchi bilan 10 kun davomida bartaraf etiladi. Bartaraf etilmagan taqdirda “Pudratchi”ga shartnoma shartida kelishib olingan pul mablag‘lari o‘tkazib berilmaydi hamda qonunchilik hujjatlarida nazarada tutilgan choralar amalga oshiriladi.

**6. Tomonlаrning jаvobgаrligi.**

6.1. Tomonlardan biri shartnoma shartlarini bajarmagan yoki zarur darajada bajarmagan taqdirda aybdor tomon ikkinchi tomonga yetkazilgan zararni to‘liq qoplaydi.

6.2. Аgar “Pudratchi” tomonidan bajarilishi lozim bo‘lgan taʼmirlash ishlari belgilangan muddatda boshlanmasa va yakunlanmasa, “Pudratchi” bajarilmagan ishlar qiymatining 0.5 foiz miqdorida har bir muddati o‘tgan kuni uchun “Buyurtmachi”ga penya to‘laydi, lekin bunda penyaning umumiy summasi bajarilmagan ishning qiymatining 50 foizidan oshmasligi kerak. Penya “Buyurtmachi” tomonidan shartnoma sharti bo‘yicha qurilish ishlari yakunlanishi belgilangan kundan boshlab kechiktirilgan kun oralig‘idagi muddat hisobga olingan holda bir tomonlama amalga oshiriladi.

6.3. “Pudratchi” tomonidan taʼmirlash ishlari belgilangan muddatlarda yakunlangandan keyin “Buyurtmachi” tomonidan to‘lovlar o‘z muddatida amalga oshirilmasa to‘lanmagan summani 0,4 foiz miqdorida har bir muddati o‘tgan kun uchun “Pudratchi”ga penya to‘laydi, lekin bunda penyaning umumiy summasi o‘tkazib berilmagan mablag‘lar summasining 50 foizidan oshmasligi kerak.

6.4. Penyalar to‘lanishi taraflarni shartnomada belgilangan majburiyatlarini bajarishdan ozod etmaydi.

**7. Fors-mаjor holаtlаri.**

7.1. Аgar ushbu shartnoma bo‘yicha majburiyatlar qisman yoki to‘liq bajarilmasligi, tabiat hodisalari, urush, ommaviy tartibsizliklar, hukumat qarorlari va boshqa yengib bo‘lmas kuch holatlari natijasida kelib chiqsa, tomonlar javobgarlikdan ozod etiladilar.

**8. Korrupsiyaga qarshi qo‘shimcha shartlar.**

8.1. Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlarni sodir qilmaslikka kelishib oladilar.

8.2. Taraflar shartnomadagi korrupsiyaga qarshi qo`shimcha shartlarda belgilangan korrupsiyaning oldini olish choralarni tan oladi va ularga rioya etilishi bo‘yicha xamkorlikni ta’minlaydilar.

8.3. Har bir taraf shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosobalar yuzasidan qonunga xilof ravishida pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishga yo‘l qo‘yilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kyelajakda bu turdagi xarakatlarni amalga oshirishi mumkinligi haqida tassurot qoldirmaganligini) kafolatlaydi.Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi xarakatlarni sodir etmasligi yuzasidan oqilona choralar ko‘radi.

8.4. Ushbu holat bo‘yicha bir taraf ikkinchi tarafni hamda vakolatli davlat organlarini darhol xabardor qilishi shart.

8.5. Taraning talabi bo‘yicha ikkinchi taraf tomonidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu taraf shartnomani bir taraflama to‘xtatib turishga, bekor qilishga hamda zararni to‘liq qoplab berishni talab qilishga haqli.

**9. Qo‘shimchа shаrtlаr.**

9.1. Ushbu shartnomani bajarish, o‘zgartirish va uni bekor qilishda paydo bo‘ladigan nizolar eng avvalo, taraflarning kelishuvi bilan hal qilinadi. O‘zaro kelishilmasa “Buyurtmachi” joylashgan hududdagi iqtisodiy sud va O‘zbekiston Respublikasining amaldagi qonunlari tartibida hal qilinadi.

9.2. Shartnoma taraflarning o‘zaro kelishuviga asosan yoki O‘zbekiston Respublikasi Fuqarolik kodeksiga hamda amaldagi qonun hujjatlari normalariga binoan keltirilgan zararlarni to‘lagan holda muddatidan ilgari bekor qilinishi mumkin.

9.3. Ushbu shartnoma 2022-yil 31-dekabrgacha amal qiladi. Shartnoma ikki tomonlama imzolanib, hududiy g‘aznachilik bo‘limida ro‘yxatdan o‘tkazilganidan so‘ng qonuniy kuchga kiradi.

**10. Tomonlarning manzillari va boshqa rekvizitlari.**

|  |  |
| --- | --- |
| **«IJROCHI»** | **«BUYURTMACHI»** |
| **"\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" MCHJ**  Manzil: \_\_\_\_\_\_\_\_\_\_\_\_\_\_\_ sh. \_\_\_\_\_\_\_\_\_\_\_\_\_ ko’chasi \_\_\_\_ uy  Tel: 998 \_\_\_\_\_\_\_\_\_\_\_\_\_\_\_\_\_\_\_\_\_\_  X/r:,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1  Bank nomi ., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  MFO: \_\_\_\_\_\_\_\_\_\_\_\_\_\_\_\_\_\_\_\_\_  Tashkilotning STIRi\_\_\_\_\_\_\_\_\_\_\_\_\_\_\_\_\_\_\_\_  IFUT(okonx):\_\_\_\_\_\_\_\_\_\_\_\_\_\_\_\_\_\_\_  Raxbar: \_\_\_\_\_\_\_\_\_\_\_\_\_\_\_\_ | **Farg‘ona shahar xalq ta’limi bo‘limi**  Manzil: Farg‘ona sh. Sanoat, 17 uy  Tel./faks: +(8 373) 244-33-53  Shg‘h 1000228603400179096300075050  Tashkilotning STIRI : 200150971,  IFUT(okonx): 97600  Farg‘ona shahri bo‘yicha G‘aznachilik bo‘linmasi  YaG‘H: 23 402 000 300 100 001 010  Bank nomi: Markaziy bankning Toshkent shahar Bosh boshqarmasi Hisob-kitob kassa markazi (HKKM)  MFO:00014  G‘aznachilik bo‘linmasining STIR: 201122919  Mudir G.A.Xalilova |